Document ID: /roh_data/filtered/fineweb-2-filterrobots_roh.jsonl.gz/41417

Jon Mathieu
En ses artitgel publitgà en il Bündner Monatsblatt (1988) descriva Jon Mathieu la transfurmaziun da linguatg ed ils moviments culturals en il Grischun. Partend da la geografia linguistica grischuna descriva el il svilup da la diversitad linguistica, cun las linguas rumantsch, tudestg e talian, a partir dal temp medieval tardiv (immigraziun dals Gualsers) enfin il temp modern. Sia attenziun speziala è drizzada sin il rumantsch che è pertutgà per bler il pli fitg da la transfurmaziun. Ina rolla impurtanta pertutgant il svilup dal linguatg han giovà las confessiuns, avant che l’innovaziun politica ed economica en il 19avel tschientaner ha modifitgà fundamentalmain la situaziun linguistica. Per finir vegnan dilucidads ils moviments culturals da las trais linguas en la societad moderna.